[{"text_idx": "#000000", "text": "Soome presidendikandidaadi so\u0303nul lammutab Venemaa ELi"}, {"text_idx": "#000001", "text": "Soome roheliste presidendikandidaat Heidi Hautala muretseb, et Euroopa Liit on kaotamas oma u\u0308hstet poliitikat ja suunda, mida to\u0303estab kas vo\u0303i see, et Eesti on saanud piirileppe ku\u0308simuses ELilt vaid su\u0308mboolset tuge.\nKui ja\u0308lgida va\u0308lisajakirjandust, siis ja\u0308a\u0308b mulje, et EL ma\u0308a\u0308ratleb end Venemaa presidendi Vladimir Putini poliitika kaudu. [:]"}, {"text_idx": "#000002", "text": "Vene president Vladimir Putin on to\u0303epoolest va\u0308ga osavalt lammutamas ELi. Ta on lausa otsustava enesekindlusega otsinud vo\u0303imalusi ajada suurte ELi riikide juhtidega kahepoolsete suhete kaudu omi asju."}, {"text_idx": "#000005", "text": "Endine peaminister Paavo Lipponen, hea suhtleja, viis Soome ELi su\u0308damesse. Ka Balti riikidega lo\u0303i ta lausa perekonna tasandil suhted peaministrite vahel. Nu\u0308u\u0308d tundub, et selline eurosolidaarsus ja optimism on kadumas."}, {"text_idx": "#000006", "text": "Peaminister Lipponen oli to\u0303esti suur ELi visiona\u0308a\u0308r ja tegutseja. Ta la\u0308htus sellest, et ko\u0303ik Euroopa riigid on vo\u0303rdsed, olgu see siis suur vo\u0303i va\u0308ike maa."}, {"text_idx": "#000008", "text": "Kui soovitada sellist kooselu, nagu oli Soomel ja No\u0303ukogude Liidul, siis see on pehmelt o\u0308eldes taktitu, sest eestlased teavad palju paremini, mis see ta\u0308hendas. Soomlaste soometumiseaegsed suhted olid paljudele lihtsalt vo\u0303imalus ajada taga omakasu."}, {"text_idx": "#000009", "text": "Nu\u0308u\u0308d on Eesti ELi liige ja tal pole sellist ra\u0308past poliitikat vaja. Eesti peab hoolitsema hoopis selle eest, et EL tegutseks selle nimel, et Eesti ja Venemaa piir, samas ka ELi va\u0308lispiir, saaks paika."}, {"text_idx": "#000010", "text": "Kahjuks on mo\u0303ned Soome poliitikud arvamusel, et Eesti on suhetes Venemaaga provokatiivne ega oska hoida madalat profiili ja just see olevat loonud olukorra, et Venemaa va\u0308ldib piirilepingule allakirjutamist."}, {"text_idx": "#000011", "text": "Po\u0303hjus, miks Baltimaid nii koheldakse, on selles, et Venemaa pu\u0308rib taas suurriigiks, kes pole o\u0303iendanud arveid oma minevikuga, vaid esindab vanu totalitaarse riigi va\u0308a\u0308rtusi."}, {"text_idx": "#000012", "text": "Soome president Tarja Halonen u\u0308tles hiljuti Armeenias riigivisiidil olles, et ajalukku ei saa takerduda, vaid riigid peavad u\u0308heskoos tulevikku ehitama."}, {"text_idx": "#000013", "text": "Olin va\u0308ga u\u0308llatunud Haloneni sellisest hoiakust, sest tema kui ELi liikmesmaa presidendilt oodati armeenlaste vastu toime pandud genotsiidi osas avalikku seisukohavo\u0303ttu."}, {"text_idx": "#000014", "text": "Halonen aga u\u0308tles, et me ehitame armeenlastega tulevikku ega vaata minevikku. Selline hoiak pole pa\u0308ris aus, sest inimestel on ta\u0308htis tunda, et o\u0303iglus vo\u0303idab, ja ainuu\u0308ksi sellepa\u0308rast on vaja inimsusevastastest kuritegudest ra\u0308a\u0308kida."}, {"text_idx": "#000019", "text": "Meil on mo\u0303ned asjatundjad arvanud, et Soomes, vo\u0303rreldes sama majandusliku arenguga riikidega, on palju pereva\u0308givalda. Usutakse, et see tuleb kasvavast masendusest, mis on seotud soome meeste so\u0303jakogemusega."}, {"text_idx": "#000022", "text": "Mind on a\u0308rritanud see, et Soomes ehitatakse uut tuumaelektrijaama, po\u0303hjendusega, et siis pole me Venemaa energiast so\u0303ltuvuses, tegelikult aga kavandatakse Sosnovo\u0303i Borist Kotkasse energiajuhet."}]